Document ID: 31998R0846

ΚΑΝΟΝΙΣΜΟΣ (ΕΚ) αριθ. 846/98 ΤΗΣ ΕΠΙΤΡΟΠΗΣ της 22ας Απριλίου 1998 για προσαρμογή του κανονισμού (ΕΚ) αριθ. 2008/97 του Συμβουλίου και για κατάργηση του κανονισμού (ΕΚ) αριθ. 151/98
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2008/97 του Συμβουλίου, της 9ης Οκτωβρίου 1997, για την πρόβλεψη ορισμένων κανόνων εφαρμογής όσον αφορά το ειδικό καθεστώς εισαγωγών για το ελαιόλαδο και για ορισμένα άλλα γεωργικά προϊόντα καταγωγής Τουρκίας (1), και ιδίως το άρθρο 8,
Εκτιμώντας:
ότι η απόφαση αριθ. 1/98 του συμβουλίου σύνδεσης ΕΚ-Τουρκίας, της 25ης Φεβρουαρίου 1998, επί του εμπορικού καθεστώτος για τα γεωργικά προϊόντα (2), έχει καθορίσει, μεταξύ άλλων, το προτιμησιακό καθεστώς σχετικά με την εισαγωγή ελαιολάδου καταγωγής Τουρκίας που εφαρμόζεται από την 1η Ιανουαρίου 1998 7
ότι ο κανονισμός (ΕΚ) αριθ. 2008/97 προβλέπει ότι σε περιπτώσεις τροποποιήσεων των όρων των ειδικών καθεστώτων που προβλέπονται από τη συμφωνία σύνδεσης, ιδίως όσον αφορά τα ποσά, καθώς και στην περίπτωση συνάψεως μιας νέας συμφωνίας, οι προσαρμογές του εν λόγω κανονισμού μπορούν να εγκριθούν από την Επιτροπή με τη διαδικασία που προβλέπεται στο άρθρο 38 του κανονισμού αριθ. 136/66/ΕΟΚ του Συμβουλίου (3), όπως τροποποιήθηκε τελευταία από τον κανονισμό (ΕΚ) αριθ. 1581/96 (4) 7
ότι το ειδικό καθεστώς που αφορά την εισαγωγή ελαιολάδου Τουρκίας, που προβλέπεται με την απόφαση αριθ. 1/98 τροποποιεί μεταξύ άλλων τα ποσά των μειώσεων του τελωνειακού δασμού που εφαρμόζονται από την 1η Ιανουαρίου 1998 7 ότι πρέπει συνεπώς να προσαρμοστεί ο κανονισμός (ΕΚ) αριθ. 2008/97 ενσωματώνοντας τις μειώσεις αυτές στη θέση των ποσών που προβλέπονται σε εφαρμογή της αποφάσεως αριθ. 1/77 του συμβουλίου σύνδεσης ΕΚ-Τουρκίας (5) 7
ότι το ειδικό καθεστώς που αφορά την εισαγωγή ελαιολάδου Τουρκίας, που προβλέπεται στην απόφαση αριθ. 1/98 δεν προβλέπει πλέον να εξαρτάται η μείωση του τελωνειακού δασμού από την εφαρμογή στην Τουρκία ειδικού φόρου εξαγωγής 7 ότι πρέπει συνεπώς να καταργηθεί ο κανονισμός (ΕΚ) αριθ. 151/98 της Επιτροπής (6) 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2008/97 τροποποιείται ως εξής:
1. Στο άρθρο 2 παράγραφος 1, ο όρος «0,7245 Ecu ανά 100 χιλιόγραμμα» αντικαθίσταται από τον όρο «10 %».
2. Στο άρθρο 2, οι παράγραφοι 2 και 3 διαγράφονται.
3. Στο άρθρο 3 οι παράγραφοι 1 και 2, οι αντίστοιχοι όροι «3,723 Ecu ανά 100 χιλιόγραμμα» και «7,003 Ecu ανά 100 χιλιόγραμμα» αντικαθίστανται από τον όρο «5 %».
Άρθρο 2
Ο κανονισμός (ΕΚ) αριθ. 151/98 καταργείται.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Απριλίου 1998.

Labels: 3
17
18